Rendelés módosítás

A rendszerben készített megrendelések alapvetően nem módosíthatóak.

Ennek az az oka, hogy csak ilyen módon garantálható az esetlegesen kinyomtatott vagy elküldött rendelés visszaigazolás és a rendszer adatbázisában levő adatok egyezősége.
Nagyon kellemetlen helyzetet eredményezhetne, ha a rendelés teljesítésekor nem azt vagy nem akkor vagy nem annyiért kapná a vevő amiről visszaigazolása van.

De mivel teljesen életszerű, hogy a rendelések a rögzítés után változhatnak, ezért támogatjuk a változások rögzíthetőségét, csupán azzal a megkötéssel, hogy új rendelési bizonylatszámmal történjen a régi lezárása mellett. Ezért, ha szükséges a rendelés korrigálása, új vevői megrendelés készíthető a korábbi rendelés adataival.

Ennek a folyamatnak a lépései:

Új rendelés rögzítésének elindítása (Rendelések→Vevői→Rendelés készítés).

Nem kell elkezdeni partner kiválasztani, hanem azonnal, első lépésként a | Korábbi rendelések | gombra kell kattintani.

A megjelent listából ki kell választani a módosítani kívánt rendelést, rá kell kattintani.

Betöltődnek a rendelés adatai (partner, tételek, stb.), amit tetszés szerint lehet módosítani, majd a | Tovább | gombra kell kattintani.

Megjelenik egy Lezárható bizonylatok rész, ahol be lehet állítani, hogy mi történjen a korábbi rendeléssel. Itt a Lezárás-t kell választani.

a | Felvesz | gomb hatására

létrejön egy új rendelés a módosított adatokkal,

viszont megjegyzés szinten hivatkozik az előző megrendelés bizonylatszámára.

A régi rendelés lezárt állapotba kerül, és

ha volt már foglalva termék, akkor az automatikusan az új rendeléshez fog tartozni.

Kapcsolódó oldalak:

Vevői rendelés